OpenLLM-France/wikimedia huggingface dataset:
# Mali Samovets

Mali Samovets (en rus: Малый Самовец) és un poble (un possiólok) de l'óblast de Vorónej, a Rússia, segons el cens del 2018 tenia 215 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Osteocephalus taurinus

Osteocephalus taurinus és una espècie de granota que es troba a Bolívia, el Brasil, Colòmbia, l'Equador, Guaiana Francesa, Guyana, el Perú, Surinam i Veneçuela.
Està amenaçada d'extinció per la pèrdua del seu hàbitat natural.

## Referències

* La Marca, E., Azevedo-Ramos, C., Coloma, L.A. & Ron, S. 2004. Osteocephalus taurinus. Llista Vermella d'Espècies Amenaçades de la UICN 2006. Consulta: 7 de gener de 2008.
# Ortachne

Orthachne és un gènere de plantes de la família de les poàcies. És originària de Xile. Alguns autors l'inclouen en el gènere Stipa, cf. Lorenzochloa.

## Taxonomia

* Ortachne breviseta
* Ortachne erectifolia
* Ortachne floridana
* Ortachne pilosa
* Ortachne rariflora
* Ortachne retorta
* Ortachne scabra
* Ortachne tenuis

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2012-09-30. [Consulta: 8 març 2010].

## Enllaços externs

* Clayton, W.D., Harman, K.T. and Williamson, H. (2006 en adelante). Ortachne. A: GrassBase - The Online World Grass Flora. (consultat el 8 de març del 2010)
# Del migdia a les tres

Del migdia a les tres (títol original: From Noon till Three) és un western còmic i romàntic estatunidenc dirigida per Frank D. Gilroy i estrenat el 1976. Ha estat doblat al català.

## Argument

Graham Dorsey, és un bandit covard i supersticiós. Poc abans de l'assalt a un banc amb quatre dels seus acòlits, té un somni (que resultarà premonitori) en el qual l'atracament anirà malament. Troba llavors un pretext per quedar fora de la ciutat a casa d'una jove vídua, Amanda Starbuk, durant l'atracament. Durant aquestes tres hores naixerà una relació sentimental entre Dorsey, mentider i seductor i Amanda la romàntica.
Sabent que l'atracament ha anat malament i no dubtant del caràcter cavallerós del seu amant, Amanda li demana anar a socórrer els seus companys. Dorsey és poc entusiasta amb aquesta idea, però per ser fidel a la imatge que ha donat d'ell, corre a l'auxili dels seus amics. Pel camí agafarà la roba d'un dentista, però una doble desgràcia té lloc llavors: agafat per error per Dorsey el dentista és mort i el mateix Dorsey és detingut per exercici il·legal de la medicina.
Després d'un any de presó, Dorsey torna amb Amanda que, mentrestant, ha explicat el seu idil·li amb Graham en un llibre que ha esdevingut un best-seller en tot el país. Tot i que creu ser rebut els braços oberts, descobreix que Amanda no el reconeix i el rebutja. Encara més, ella refusa obstinadament creure el que explica Dorsey perquè ha guardat una imatge totalment diferent del seu « heroi » que és empès pels seus amics abandona a deixar la dona que l'estimava. Graham descobreix que el Dorsey del llibre no s'hi assembla en res. Totes les seves temptatives per fer-se reconèixer, fins i tot al preu de confessar la seva covàrdia o les seves autèntiques intencions no hi faran res: la llegenda creada pel llibre l'ha totalment sobrepassat. Graham Dorsey és mort i ben mort i tota persona que reivindica aquesta identitat no pot ser més que un usurpador. Provarà en va trobar compassió o reconeixement per part d'Amanda o d'algun habitant del lloc. Internat en un manicomi, finalment en els interns d'aquesta casa d'alienats on trobarà algú que accepti de creure qui és.

## Repartiment

* Charles Bronson
* Jill Ireland
* Donald Barry

## Al voltant de la pel·lícula

* Un dels rars films còmics de Charles Bronson, més acostumat als papers taciturns de venjadors.

## Referències

* ↑ esadir.cat. Del migdia a les tres. esadir.cat.
* ↑ «From noon till three». The New York Times.
# Antonio Martínez Martínez

* Per a altres significats, vegeu «Antonio Martínez Martínez (ministre)».
Antonio Martínez Martínez (Totana, 17 d'octubre de 1963) va ser un ciclista espanyol, que fou professional entre 1986 i 1992. Els principals èxits foren dues victòries d'etapes.

## Palmarès

* 1987
** 1r al GP San Froilán
** Vencedor d'una etapa de la Volta a Burgos
* 1988
** Vencedor d'una etapa de la Volta a Portugal

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tit Sexti Laterà (cònsol 154)

Tit Sexti Laterà (llatí: Titus Sextius Lateranus) va ser un magistrat romà membre de la família dels Laterans de la gens Sèxtia, a la qual va pertànyer el primer cònsol plebeu Luci Sexti Sextí Laterà el 366 aC.
Va ser un senador romà actiu al segle ii. L'any 154, va ser cònsol ordinari i tenia com a col·lega Luci Aureli Ver. Era fill de Tit Sexti Corneli Africà, que havia estat cònsol l'any 112. Hom li suposa una germana anomenada Sèxtia, que es va casar amb un cert Api Claudi Pulcre que va ser cònsol en algun any del segle ii.
El cursus honorum de Tit Sexti Laterà es pot reconstruir a partir d'una inscripció trobada a Roma. La inscripció diu que formava part dels tresviri monetalis (superintendents de la seca), el més prestigiós dels quatre grups que formaven els vigintivirs, i que feia la seva tasca com a qüestor. Això indica que era membre de l'ordre patrici. En data desconeguda, era un membre dels sodales Hadrianales, un col·legi sacerdotal que realitzava rituals i oracions en honor de l'emperador Hadrià. Va ser procònsol de la província d'Àfrica l'any 168-169. El seu fill va ser cònsol l'any 197.

## Referències

* ↑ Mennen, Inge. Power and status in the Roman Empire, AD 193-284. Leiden: Brill, 2011, p. 200, 204-205. ISBN 9789004203594.
* ↑ Corpus Inscriptionum Latinarum VI, 41131
Càrrecs públics :
| Precedit per: Gai Bruci Present i Aulus Juni Rufí | cònsol 154 amb Luci Aureli Ver | Succeït per: Marc Juni Rufí Sabinià i Gai Juli Sever |
# Mangangordonita

La mangangordonita és un mineral de la classe dels fosfats que pertany al grup de la laueïta. Rep el nom per ser l'anàleg dominant de manganès de la gordonita.

## Característiques

La mangangordonita és un fosfat de fórmula química Mn$^{2+}$Al₂(PO₄)₂(OH)₂·8H₂O. Va ser aprovada com a espècie vàlida per l'Associació Mineralògica Internacional l'any 1989, sent publicada per primera vegada el 1991. Cristal·litza en el sistema triclínic. La seva duresa a l'escala de Mohs és 3.
Segons la classificació de Nickel-Strunz, la mangangordonita pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, eucroïta, legrandita, strashimirita, arthurita, earlshannonita, ojuelaïta, whitmoreïta, cobaltarthurita, bendadaïta, kunatita, kleemanita, bermanita, coralloïta, kovdorskita, ferristrunzita, ferrostrunzita, metavauxita, metavivianita, strunzita, beraunita, gordonita, laueïta, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, kingita, wavel·lita, allanpringita, kribergita, mapimita, ogdensburgita, nevadaïta i cloncurryita.

## Formació i jaciments

Va ser descrita a partir d'exemplars provinents de dos indrets dels Estats Units: la pedrera Dunton Gem, situada a la localitat de Newry, al comtat d'Oxford (Maine), i a la mina Foote Lithium Co., situada al districte miner de Kings Mountain, al comtat de Cleveland (Carolina del Nord). També ha estat descrita en altres indrets del Brasil, Rússia i Europa. Als territoris de parla catalana ha estat descrita al massís de l'Albera i al camp de pegmatites de Cotlliure, a la comarca del Rosselló, a la Catalunya del Nord.

## Referències

* ↑ «Mangangordonite» (en anglès). Mindat. [Consulta: 5 desembre 2021].
# Nicolas Philippe Guye

Nicolas Philippe Guye (francès: Nicolas Philippe Camille Guye) (Lons-le-Saunier, 1 de maig de 1773 - Saint-Dié-des-Vosges, 15 de juliol de 1845) fou un general francès de la revolució i de l'imperi. Va iniciar la seva carrera com a soldat el 8 de maig de 1792 en el 23è Regiment d'Infanteria (anteriorment Aquitània), essent la seva primera campanya en l'exèrcit dels Alps.

## Referències

* ↑ Mullié, Charles. Biographie des célébrités militaires des armées de terre et de mer de 1789 à 1850. 1. A-GIU / par C. Mullié,... (en francès), segle xix.
# Osteocephalus planiceps

Osteocephalus planiceps és una espècie de granota que es troba a Colòmbia, l'Equador, Perú i, possiblement també, al Brasil. Està amenaçada d'extinció per la pèrdua del seu hàbitat natural.

## Referències

* Angulo, A., Coloma, L.A., Ron, S., Castro, F., Rueda, J.V., Jungfer, K.-H. & Monteza, J.I. 2004. Osteocephalus planiceps. Llista Vermella d'Espècies Amenaçades de la UICN 2006. Consulta: 7 de gener de 2008.
# Greenalita

La greenalita és un mineral de la classe dels silicats, que pertany al grup de la caolinita-serpentina. Rep el seu nom en al·lusió al seu color verd (green, en anglès).

## Característiques

La greenalita és un silicat de fórmula química Fe$_{2-3}$(Si₂O₅)(OH)₄. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la greenalita pertany a «09.ED: Fil·losilicats amb capes de caolinita, compostos per xarxes tetraèdriques i octaèdriques» juntament amb els següents minerals: dickita, caolinita, nacrita, odinita, hal·loysita, hisingerita, hal·loysita-7Å, amesita, antigorita, berthierina, brindleyita, caryopilita, crisòtil, cronstedtita, fraipontita, kel·lyïta, lizardita, manandonita, nepouïta, pecoraïta, guidottiïta, al·lòfana, crisocol·la, imogolita, neotocita, bismutoferrita i chapmanita.

## Formació i jaciments

Va ser descoberta l'any 1903 a Biwabik, als turons de ferro de Mesabi, al comtat de St. Louis (Minnesota, Estats Units). Als territoris de parla catalana se n'ha trobat a Llívia, a la Cerdanya (Lleida).

## Referències

* ↑ «Greenalite» (en anglès). Mindat. [Consulta: 22 gener 2017].
# Mount Carroll

Mount Carroll és una ciutat dels Estats Units a l'estat d'Illinois. Segons el cens del 2000 tenia 1.832 habitants.

## Demografia

Segons el cens del 2000, Mount Carroll tenia 1.832 habitants, 765 habitatges, i 501 famílies. La densitat de població era de 372,3 habitants/km².
Dels 765 habitatges en un 29% hi vivien nens de menys de 18 anys, en un 54,4% hi vivien parelles casades, en un 8% dones solteres, i en un 34,5% no eren unitats familiars. En el 31,4% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,4% tenia menys de 18 anys, un 7,9% entre 18 i 24, un 26% entre 25 i 44, un 21,9% de 45 a 60 i un 19,7% 65 anys o més.
L'edat mediana era de 40 anys. Per cada 100 dones de 18 o més anys hi havia 88,7 homes.
La renda mediana per habitatge era de 34.861 $ i la renda mediana per família de 40.511 $. Els homes tenien una renda mediana de 29.292 $ mentre que les dones 22.212 $. La renda per capita de la població era de 16.455 $. Aproximadament el 5,1% de les famílies i el 8,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Carroll». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Mount Carroll». American Fact Finder. Oficina del Cens dels Estats Units, 12-01-2010.
# Tit Sexti Laterà (cònsol 197)

Titus Sexti Laterà (llatí: Titus Sextius Lateranus) va ser un senador romà del segle ii. Era membre de la família dels Laterans de gens Sèxtia: nét de Tit Sexti Laterà, cònsol el 154; germà de Sèxtia Cetegil·la, esposa de l'emperador Pupiè, i cosí d'Api Claudi Laterà.
Va ser un dels lloctinents de l'emperador Septimi Sever en l'expedició contra els parts l'any 195, en la qual va tenir paper destacat un altre llegat de nom Letus. En reconeixement d'aquest servei, l'emperador el premià amb el càrrec de cònsol l'any 197, amb Luci Cuspi Rufí com a col·lega.
Laterà era un home molt ric, poderós i influent a Roma, i com a tal posseïa una casa a Roma veïna de la de l'emperador, que era el seu cunyat.

## Referències

* ↑ Mennen, 2011, p. 200.
* ↑ Settipani, Christian. «Prosopographie sénatoriale romaine : nouveautés autour des Sextii». A: La prosopographie au service des sciences sociales, 2014 [Consulta: 10 abril 2023].
* ↑ Mennen, 2011, p. 199.
* ↑ Cassi Dió, Història Romana, LXXV 2.
* ↑ Aureli Víctor, Epitome de Caesaribus, 20.
* ↑ Smith, William (ed.). Dictionary of Greek and Roman Biography and Mythology. Vol. II. Boston: Little, Brown, & Comp., 1867, p. 724. ]
* ↑ Mennen, 2011, p. 204.
* ↑ Mennen, 2011, p. 205.

## Bibliografia

* Mennen, I. Power and Status of the Roman Empire, AD 193-284. Brill, 2011.
# Manlia de Gai Mari

La llei Mànlia de Gai Mari va ser una antiga llei romana o un privilegi, proposada pel tribú de la plebs Luci Manli l'any 107 aC quan eren cònsols Luci Cassi Longí i Gai Mari. La llei va donar a Gai Mari el govern de la Numídia.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 112 [Consulta: 14 abril 2022].
# PLANET-A

Suisei (すいせい, lit. "Cometa"), coneguda com a Planet-A, va ser una sonda espacial desenvolupada per l'Institut de Ciències Espacials i Astronàutiques (ara part de l'Agència d'Exploració Aeroespacial Japonesa, o JAXA).
Constituïa una part del l'Armada Halley juntament amb Sakigake, les sondes sovieticofranceses Vega, el Giotto de l'ESA i el International Cometary Explorer de la NASA, per explorar el Cometa de Halley durant el seu recorregut de 1986 a través del sistema solar interior.

## Referències

* ↑ Ulivi & Harland 2009, p. 27

## Vegeu també

* PLANET-B
* PLANET-C
* Llista de sondes del sistema solar

## Bibliografia

* Kozaburo, Inoue «Exploration Mission to Halley's Comet» (en anglès). Space Japan Review, 73, abril/maig 2011, pàg. 1-7. Inoue2011.
* K., Hirao; T., Itoh «The Sakigake / Suisei Encounter with Comet p/ Halley» (en anglès). Astronomy and Astrophysics, 187, 1et 2, novembre 1987, pàg. 39-46. Hirao1987.
* Paolo Ulivi i David M Harland «Robotic Exploration of the Solar System Part 2 Hiatus and Renewal 1983-1996» (en anglès). Springer Praxis, 2009. Ulivi2009.

## Enllaços externs

* Suisei
# Osteochilus

Osteochilus és un gènere de peixos de la família dels ciprínids i de l'ordre dels cipriniformes.

## Taxonomia

* Osteochilus bellus (Popta, 1904)
* Osteochilus bleekeri (Kottelat, 2008)
* Osteochilus borneensis (Bleeker, 1857)
* Osteochilus brachynotopteroides (Chevey, 1934)
* Osteochilus chini (Karnasuta, 1993)
* Osteochilus enneaporus (Bleeker, 1852)
* Osteochilus harrisoni (Fowler, 1905)
* Osteochilus hasseltii (Valenciennes, 1842)
* Osteochilus ingeri (Karnasuta, 1993)
* Osteochilus intermedius (Weber & de Beaufort, 1916)
* Osteochilus jeruk (Hadiaty & Siebert, 1998)
* Osteochilus kahajanensis (Bleeker, 1857)
* Osteochilus kappenii (Bleeker, 1857)
* Osteochilus kelabau (Popta, 1904)
* Osteochilus kuekenthali (Ahl, 1922)
* Osteochilus lini (Fowler, 1935)
* Osteochilus longidorsalis (Pethiyagoda & Kottelat, 1994)
* Osteochilus melanopleurus (Bleeker, 1852)
* Osteochilus microcephalus (Valenciennes, 1842)
* Osteochilus nashii (Day, 1869)
* Osteochilus partilineatus (Kottelat, 1995)
* Osteochilus pentalineatus (Kottelat, 1982)
* Osteochilus repang (Popta, 1904)
* Osteochilus salsburyi (Nichols & Pope, 1927)
* Osteochilus sarawakensis (Karnasuta, 1993)
* Osteochilus schlegelii (Bleeker, 1851)
* Osteochilus serokan (Hadiaty & Siebert, 1998)
* Osteochilus sondhii (Hora & Mukerji, 1934)
* Osteochilus spilurus (Bleeker, 1851)
* Osteochilus striatus (Kottelat, 1998)
* Osteochilus thomassi (Day, 1877)
* Osteochilus triporos (Bleeker, 1852)
* Osteochilus vittatus (Valenciennes, 1842)
* Osteochilus waandersii (Bleeker, 1852)

## Referències

* ↑ The Taxonomicon Arxivat 2016-03-03 a Wayback Machine. (anglès)
* ↑ Kottelat, M. 2008. Osteochilus bleekeri, a new species of fish from Borneo and Sumatra (Teleostei: Cyprinidae). Ichthyol. Explor. Freshwaters, Vol. 19, Núm. 3, pp. 249-253.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ UNEP-WCMC Species Database (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987. .
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* Encyclopedia of Life (anglès)
* uBio (anglès)
# Dionisi d'Heraclea

Dionís o Dionisi d'Heraclea és el nom dels següents personatges:
* Dionisi d'Heraclea, tirà d'Heraclea del Pont
* Dionisi d'Heraclea, filòsof de l'antiga Grècia
* Dionisi d'Heraclea, flautista que acompanyà Alexandre el Gran en la seva campanya a Pèrsia
# Mount Charleston

Mount Charleston és una concentració de població designada pel cens dels Estats Units a l'estat de Nevada. Segons el cens del 2000 tenia 285 habitants.

## Demografia

Segons el cens del 2000, Mount Charleston tenia 285 habitants, 133 habitatges, i 80 famílies La densitat de població era de 3,75 habitants per km².
Dels 133 habitatges en un 18,0% hi vivien nens de menys de 18 anys, en un 52,6% hi vivien parelles casades, en un 4,5% dones solteres, i en un 39,8% no eren unitats familiars. En el 29,3% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,69.
Per edats la població es repartia de la següent manera: un 15,8% tenia menys de 18 anys, un 3,9% entre 18 i 24, un 21,7% entre 25 i 44, un 45,3% de 45 a 64 i un 13,3% 65 anys o més.
L'edat mediana era de 48,8 anys. Per cada 100 dones hi havia 119,23 homes. Per cada 100 dones de 18 o més anys hi havia 124,3 homes.
La renda mediana per habitatge era de 63.125 $ i la renda mediana per família de 67.625 $. Els homes tenien una renda mediana de 75.471 $ mentre que les dones 35.938 $. La renda per capita de la població era de 38.821 $. Aproximadament el 0,0% de les famílies i el 0,0% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Charleston». American Fact Finder. Oficina del Cens dels Estats Units, 15-09-2010. Arxivat de l'original el 2020-02-16. [Consulta: 19 setembre 2010].
* ↑ «Geographic Comparison Table-Mount Charleston». American Fact Finder. Oficina del Cens dels Estats Units, 15-09-2010.
# Thomas Turton

Thomas Turton (1780 - 1864) va ser un religiós i professor anglès, Bisbe d'Ely des de 1845 fins 1864.
Era fill de Thomas i Ann Turton de Hatfield (South Yorkshire). Va ser admès al Queen's College de la universitat de Cambridge el 1801 però el 1804 va canviar-se al St. Catharine's College de la mateixa universitat. El 1805 es va graduar com senior wrangler. Va ser escollit fellow del St. Catharine's el 1806 i va ser Lucasian Professor de matemàtiques entre 1822 i 1826 i Regius Professor de teologia entre 1827 i 1842.
Després d'altres nomenaments religiosos, Turton va ser degà de Peterborough i de Westminster, i a partir de 1845 Bisbe d'Ely.

## Notes

* ↑ El senior wrangler era l'alumne d'últim curs que obtenia millor qualificació en l'examen de matemàtiques.

## Referències

* ↑ Forfar, D.O. «What became of the Senior Wranglers?» (en anglès). Mathematical Spectrum, Vol. 29, Num. 1, 1996, pàg. 1. Arxivat de l'original el 2016-08-21.
* ↑ Knox, Kevin C.; Noakes, Richard. From Newton to Hawking: A History of Cambridge University's Lucasian Professors of Mathematics (en anglès). Cambridge University Press, 2003, p. 246. ISBN 0-521-66310-5.
# Marc Papiri Mugil·là

Marc Papiri Mugil·là (en llatí Marcus Papirius L. F. Mugillanus) va ser un magistrat romà del segle v aC. Formava part de la gens Papíria, i era de la branca dels Mugil·là, d'origen patrici.
Va ser tribú amb potestat consular els anys 418 aC i 416 aC, i elegit cònsol el 411 aC juntament amb Espuri Nauci Rutil. Titus Livi diu que el cònsol del 411 aC es deia Papiri Atratí (Papirius Atratinus), però els Fasti donen el càrrec a Marc Papiri Mugil·là.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1119.
# PLB

PLB té els següents significats:
* Partit Laborista de Barbados, partit polític de Barbados
* Plattelandersbond, partit polític històric dels Països Baixos
* Paris-Levallois Basket, club de bàsquet amb seu compartida a París i Levallois-Perret, a França
* Processor Local Bus, bus utilitzat per microprocessadors IBM
* Plb. també és l'abreviatura de Polibi, historiador grec